**Záväzné propozície súťaže**

**Názov súťaže:** UMENIE NA POHĽADNICI.

**Usporiadateľ:** Základná umelecká škola Partizánska 290/17 Myjava.

**Druh súťaže:** Nepostupová výtvarná súťaž, určená pre jednotlivcov – neprofesionálnych výtvarníkov od 5 do 18 rokov.

**Cieľ súťaže:** Podporovať výtvarnú tvorbu žiakov základných umeleckých škôl a centier voľného času vo vyhlásenej téme a poskytnúť priestor na prezentáciu vzniknutých diel.

**Hlavný námet súťaže:** KRÁSY SLOVENSKEJ PRÍRODY

**Miesto výberu prác:** Základná umelecká škola, Partizánska 290/17, Myjava.

**Termíny súťaže**: **31. 3. 2025** – doručenie a ukončenie zasielania výtvarných prác. Rozhoduje pečiatka na obálke (31. 3. 2025 posledný deň doručenia).

**4. 4. 2025**  – vyhodnotenie výtvarných prác odbornou porotou. Ocenení autori budú upovedomení elektronickou formou zaslaním vyhodnotenia na mailovú adresu vysielajúcej organizácie.

**10. 4. 2025** – vernisáž výstavy v KD Samka Dudíka v Myjave, vyhlásenie víťazov súťaže a odovzdanie cien.

**Podmienky súťaže:**

* Súťaž je určená pre žiakov základných umeleckých škôl a centier voľného času.
* Stanovený formát výtvarných prác, prihlásených do súťaže je A5.
  + - * Na zadnej strane každej práce musia byť uvedené nasledovné potrebné údaje: názov práce, použitá technika, meno a priezvisko autora, vek autora, názov, adresa a e-mailová adresa vysielajúcej organizácie a meno a priezvisko vyučujúceho.
      * Akceptované budú výtvarné techniky: kresba, maľba, grafika, koláž, kombinácie výtvarných techník. Do súťaže nebudú zaradené priestorové a ľudovoremeselné práce.
      * Výtvarné práce zaslané do súťaže nesmú byť staršie ako 1 rok a prezentované, resp. prihlásené do inej súťaže.
      * Zaslaním súťažnej práce autori automaticky súhlasia s jej zverejnením na online výstave na webovom sídle školy

( zusmyjava.sk ).

* + - * Jeden autor môže zaslať maximálne 2 práce.
      * Súťažné práce sa autorom nevracajú.
      * Súťažné práce zasielajte na adresu: Základná umelecká škola

Partizánska 290/17

907 01 Myjava

**Vekové kategórie:** 1. kategória: do 7 rokov,

2. kategória: od 8 do 10 rokov,

3. kategória: od 11 do 13 rokov,

4. kategória: od 14 rokov do 18 rokov,

**Hodnotenie:** Hodnotiť bude minimálne trojčlenná odborná porota, ktorú menuje riaditeľka Základnej umeleckej školy v Myjave. V každej vekovej kategórii bude udelené 1., 2. a 3. miesto, pritom porota sa môže rozhodnúť niektoré z týchto miest neudeliť, resp. udeliť naviac cenu poroty.

Ocenené práce v každej kategórii budú odmenené vecnými cenami.

**Kontakt a informácie:** Mgr. art. Elena Bielčiková, **t. č.:** 0911 892 223.

**e-mail:** zusmyjava@gmail.com